# 6. előadás

14:25-ig vártam, majd hazamentem. De útközben szerencsére találkoztam tanár úrral, és visszajöttem vele.

## Ismétlés

Felhasználók aktivitása, szándékai mindig szerepet játszik az internet kialakításában, a mesterséges létező folyamatos alakulásában.

A felhasználók részesei a dolognak, nem pusztán mérnöki folyamatról van szó.

## Milyen következményekkel jár ez?

Milyen ideológia épül be az internetbe?

Minden technikai rendszer, mikor működik, valamilyen értékeket állít elő. Technikának fontos működésmódja: Terméket (hálózati elemek, hardver) és szimbolikus dolgot (folyamatos jelenlét, individuális felhasználó képes kontrollálni viszonyait) is termelünk. Lényeges részei az életünknek.

## Társadalom (ember) és a technika viszonya

Legfontosabb kérdések egyike.

Két lehetőség:

1. Technika autonóm (önálló) szféra. Van egy önálló fejlődése, ami független a társadalmi viszonyoktól. <->
2. Együttfejlődés. Függenek egymástól. >-<

Következmény a technika fogalmából:

Két kérdés a technikával kapcsolatban:

1. Melyik az elsődleges meghatározó? Technika alakítja a társadalmat vagy a társadalom a technikát? Számunkra elsődleges a társadalom lesz. Az ember alakítja. uralja. és hozza létre a technikát. Az egyes egyén lehet, hogy nem uralja, de a társadalom igen.  
   Kontroll, uralom⇒ Társadalmi értékrend megjelenik a technikában is. Például: A jogrendszer az egy technika – nem gépi – közösségi viszonyok feletti irányítás. Mint az "Innocent before proven guilty."
2. Értékfüggetlen? Nem. A technika értékterhelt, extra értékeket hoz létre. Létrehozása és fenntartása körülményei miatt működése közben nem csak technikai termék jön létre, hanem értékrend is működik.

Példa: Almát félbevágunk…

### Az értékek világa

Az értékek csak azáltal vannak, hogy az ember létrehozza, fenntartja őket tevékenysége során.

Minden szimbolikus tartalom szintén mesterséges létező, amit folyamatosan létre kell hozni. Az ember maga egy olyan termék, amit folyamatosan létre kell hozni. Tudásunkat, kapcsolatrendszerünket fenn kell tartani, különben leépül.

## Az internetezés működése a posztmodern értékrend jelenlétét biztosítja abban a közegben, ahol működik.

Hétköznapi funkcióin túl egy szimbolikus értékrendet is folyamatosan fenntart: a posztmodern értékeket.

## Információ fogalmának értelmezése

A technika nem csak materiális komponensekből áll. Ezek mellett nélkülözhetetlen figyelembe venni az információt.

Az internet információs technika. Mit jelent ez a jelző itt?

Nehézzé teszi dolgunkat, hogy az információ nem olyan típusú létező, mint egy alma, kréta, papírlap.

Létezik-e érzelem, mint a hazaszeretet, és ugyan olyan létező-e, mint egy vízcsap?

Egynemű, homogén-e, vagy nem?

Erre egyik legvilágosabb válasz kettéválasztja:

1. Anyagi dolgok
2. Szellemi dolgok

Nem ugyan úgy léteznek.

A szellemi dolgokat nem lehet megfogni, sőt lokalizálni (hol vannak) sem. De akkor hogyan lehet ilyen gondolatokat megosztani, világméretűvé tenni, terjeszteni?

A létezés jellege a filozófusoknak legfontosabb ügye, amit megpróbálnak megérteni.

Ennek nyomán érdemes megnézni, hogy az információ hogyan létezik. Mint egy tárgy? Gondolat? Írott szöveg? Kép? Vagy hogyan?

Sokféle elmélet van.

Informatika tanulmányaink során információelméletet is kellene tanulni.

Matematikai elmélet: Shannon féle információ elmélet, amiben magyarok is részt vettek. (Neumann János, aki Szilárd Leótól vette – Entrópia és az információ kapcsolata)

Ennek célja a telefonhálózaton a jelátvitel javítása, zaj csökkentése volt.

Az információt csak deklarálja, nem nyilatkozik róla.

## Az információ fogalmának filozófia elemzése, Információfilozófia

Leglényegesebb nehézség, hogy milyen típusú létező.

Olvasnivaló:

* L. Floridi: Információfilozófia (Oxford Internet Institute)
* Ettől eltér Capurro (The Concept of Information - Rafael Capurro)
* Fülöp Géza: Az Információ - Magyar Elektronikus Könyvtár
* Wolfgang Hofkirchner Emergent Information A Unified Theory of Information

Mind másképp gondolkodik.

## Három fél természetű létezőről lehet beszélni: Dolgok, viszonyok, folyamatok

Dolgok: Anyagi, testi.

Viszonyok: Például a gravitáció, rokonság.

Rokonságot nehéz megfogni, de könnyű megváltoztatni. Egy szilárd tárgyat könnyű megfogni, de nehéz megváltoztatni.

Rokonság változtatása: Házasság, tudás (kiderül, hogy nem is a testvérem)

Jó, szép, igazságos – ezek is kapcsolatok.

Folyamatok: Fejlődés, mozgás, tanulás, felejtés.

Nem egy konkrét dolog, nem is két dolog közötti viszony, hanem valamilyen módon a létezőknek időben való szétterjedése. Egymást követő állapotok sorozata.

Tanulás: Először nem tud semmit, majd tud egy kicsit, egyre többet és többet, majd tud mindent. Tudatlanság → Tudás.

A tudás maga úgy jelenik meg, mint egy viszony. A tanulás maga valamilyen sorozata az állapotoknak.

Nem minden filozófus ért egyet ezzel.

Ezek mindössze különféle szemléletmódi megközelítései ugyan annak a létezőnek.

"Valami csak dolog, valami csak reláció, valami csak folyamat." – Ez egy szemléletmód. De egy komplex természetű létező leírható mindhárom természettel, több oldalról.

Példa: Elefánt a liftben tanulságos történet.

Ha egyik szemléletmód, szempont lényegesebb, mint a másik, akkor el kell dönteni, melyik a legfontosabb, melyik adja a dolog lényegét.

## Milyen típusú létező az információ? Reláció

Elsősorban reláció.

Hogyan lehet az információra dologként gondolni?

Hogyan lehet az információra folyamatként gondolni?

Viszony, reláció:

A létező két szintjét meg kell különböztetni. Jelölt szint, jelölő szint.

A két szint között létezik egy megfeleltetés. A jelölő valamit megjelöl. Alapvető fogalom a jel.

Hogyan jön létre a jel? Van egy létező, van egy másik típusú létező, és a kettő között egy egyértelmű megfeleltetés létesül. Az által keletkezik jel, hogy egy ilyen megfeleltetést hozunk létre.

A jelölő maga a jel? Nem. A jel csak az által jön létre, hogy a megfeleltetést kialakítjuk, fenntartjuk.

Megfeleltetés az információelméletben kódolás, visszafejtés a dekódolás.

Két különböző dolog viszonyát deklarálja: Példa az írás. A táblán elhelyezett krétadarabok → egy típusú létezők. Ez még nem jelent senkinek semmit. Csak akkor lesz belőle információ, ha megegyezünk egy megfeleltetésben. Ha megegyezünk abban, hogy a felvázolt krétanyom magyar szavak jelölésére szolgálnak.

Pusztán össze-vissza firkálgatással nem lesz jel, csak krétanyom. Jel csak az által lesz, ha kialakítunk egy kódolást, és megegyezünk benne.

A krétanyomot megfeleltetem egy nyelvi tartalomnak. A jelölés elég komplikált dolog. Egyszerre jelent a krétanyom betűt, szót, akár nevet is.

Jelölő a krétanyom, jelölt egy személy neve, vagy egy szó.

Szó és krétanyom világosan megkülönböztethető fogalom. Azért van értelme a jelölésnek, mert a jelölő a jelölt dolgok helyett áll. Önmaga helyett állhat valami? Igen. Valami saját magát kódolhatja. (Analóg számítástechnikán érdemes elgondolkodni.)

A két dolog közötti viszony nélkül az információ alapfogalma, az információ hordozója, az információt reprezentáló létező, a jel nem létezhetne.

Az információ a jel előállítása. A jel létezésének az állítása.

Valami nem csak önmagát jelenti, hanem jelent valami mást is. A krétapiszkok a táblán nem csak krétapiszkok a táblán, hanem jelölnek egyúttal valami mást is.

Az információ maga ez a hozzárendelés. A két dolog közötti kapcsolat. Kettősség.

A jel az információ megtestesülése, hordozója.

Másik definíció az információra:

Kettősség. Valami nem csak önmaga, hanem valami másnak is tekintjük. Ez az értelmezés. Interpretáció. Egy konkrét létezőt egyrészt önmagaként értelmezzük, másreszt valami más.

Az információ az az értelmezett/interpretált létező.

Bármi hordozhatja az információt, bármi lehet a jelölő, és bármi lehet a jelölt is. Bármi helyettesíthet bármit. A kódolás-dekódolás teljesen szabad. Mindent annak tekintünk, aminek akarunk.

Az értelmezés egy abszolút emberi dolog, ami a legelső emberi tevékenységek egyike. Minden létezőt (…) Mágia alapja. Pont így működik, például: Fekete macska↔ rossz, babonák.

Az információ az egy relációként létezik. A relációt az interpretáció segítségével állítjuk elő. – A dolgokat nem csak önmaguknak, hanem jeleknek tekintjük. Viszonyt azonosítunk, ami a jelölt és a jelölő között fennáll. Ha ezt megértettük és megvizsgáltuk, akkor az internethasználat következményeit meg fogjuk érteni.

Következmények, tulajdonságok következő órán.